पुलिस ने मोरानी पर जनवरी में दुष्कर्म, बंदीकरण, आपराधिक धमकी और धोखाधड़ी के आरोपों के तहत मामला दर्ज किया था। सर्वोच्च न्यायालय ने मोरानी की जमानत खारिज करने के हैदराबाद उच्च न्यायालय के फैसले को चुनौती देती याचिका शुक्रवार को खारिज कर दी थी। उच्च न्यायालय ने पांच सितंबर को मोरानी की जमानत खारिज करने के सत्र न्यायालय के फैसले को बरकरार रखा था। बता दें कि मोरानी राजा हिंदुस्तानी, रा-वन, चेन्नै एक्सप्रेस और दामिनी जैसी फिल्मों के प्रोड्यूसर रहे हैं। उन पर आरोप है कि उन्होंने दिल्ली की रहने वाली एक महिला का मुंबई और हैदराबाद में कई अलग-अलग मौकों पर रेप किया है। बिजनेस मैनेजमेंट से ग्रेजुएट एक महिला ने मोरानी पर कई संगीन आरोप लगाए हैं।